Ρούμπεν Σεμέδο

Ο Ρούμπεν Αφόνσο Μπόργκες Σεμέδο (πορτογαλικά: Rúben Afonso Borges Semedo, γενν. στις  4 Απριλίου 1994) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Αλ Ντουχαΐλ ΣΚ.

Σταδιοδρομία σε συλλόγους

Σπόρτινγκ Λισαβόνας 
Γεννημένος στην Αμαδόρα με καταγωγή από το Πράσινο Ακρωτήριο, ο Σεμέδο εντάχθηκε στις ακαδημίες νέων της Σπόρτινγκ Λισαβόνας στην ηλικία των 16 ετών. Στις 11 Αυγούστου 2013, έκανε το ντεμπούτο του με την πρώτη ομάδα, σκοράροντας σε φιλικό αγώνα ενάντια στη Φιορεντίνα. 

Πέρασε τη σεζόν 2013-14 με τη Β ομάδα στη Σεγούντα Λίγα, με την πρώτη εμφάνισή του στη διοργάνωση να γίνεται στις 25 Αυγούστου 2013, καθώς έπαιξε και στα 90 λεπτά σε μια νίκη με 1-0 επί της Τροφένσε. Στις 26 Αυγούστου 2014, δανείστηκε στην ισπανική Ρέους Ντεπορτίου. 

Για τη σεζόν 2015-16, προήχθη στην πρώτη ομάδα της Σπόρτινγκ. Έκανε το ανταγωνιστικό του ντεμπούτο - κερδίζοντας το πρώτο του τρόπαιο κατά τη διαδικασία - στις 9 Αυγούστου, μπαίνοντας ως αλλαγή αργά στον αγώνα, στη νίκη με 1-0 επί της Μπενφίκα για το Σούπερ Καπ Πορτογαλίας. Πέντε μέρες αργότερα, δανείστηκε στην επίσης ομάδα της Πριμέιρα Λίγα, Βιτόρια Σετούμπαλ. 

Κατά τη διάρκεια της σύντομης θητείας του στη Σετούμπαλ, ο Σεμέδο αποβλήθηκε δύο φορές, συμπεριλαμβανομένης μίας φορά σε έναν αγώνα ενάντια στη Ρίο Άβε για το Κύπελλο Πορτογαλίας. Στη μεταγραφική περίοδο του Ιανουαρίου 2016, ανακλήθηκε από τα Λιοντάρια, λόγω μίας κρίσης τραυματισμών των αμυντικών.  

Στις 18 Φεβρουαρίου του 2016, έπαιξε το πρώτο του αγώνα  σε ευρωπαϊκή διοργάνωση, στον οποίο αποβλήθηκε με 2 κίτρινες κάρτες, σε μία εντός έδρας ήττα με 0-1 από τη Μπάγερν Λεβερκούζεν στη φάση των 32 του Γιουρόπα Λιγκ. Στις 9 Μαρτίου υπέγραψε νέο συμβόλαιο μέχρι το 2022, με ρήτρα αποδέσμευσης ύψους 45 εκατ. ευρώ.

Βιγιαρεάλ 
Στις 7 Ιουνίου 2017, μετακινήθηκε στη Βιγιαρεάλ για 14 εκατομμύρια ευρώ. Έκανε το ντεμπούτο του στην Πριμέρα Ντιβισιόν στις 25 Αυγούστου, σε μία εκτός έδρας νίκη με 0-3 επί της Ρεάλ Σοσιεδάδ. Όταν ο Χαβιέ Καγιέχα ανέλαβε ως προπονητής στις 25 Σεπτεμβρίου, ο Σεμέντο έχασε τη θέση του στο βασικό σχήμα. Το Δεκέμβριο του ίδιου έτους χρειάστηκε να υποβληθεί σε χειρουργική επέμβαση, αφού είδε τον εαυτό του να γίνεται αναπληρωματικός παίκτης και να μαστίζεται από τραυματισμούς. 

Στις 19 Ιουλίου 2018, στάλθηκε δανεικός στη προσφάτως προβιβασμένη Ουέσκα για τη σεζόν 2018-19. Η απόφαση της Ουέσκα να τον υπογράψει με δανεισμό, προσέλκυσε κάποια κριτική, αλλά ο αθλητικός διευθυντής Εμίλιο Βέγκα δήλωσε ότι ο παίκτης θα ήταν σε καλή κατάσταση μόλις ξεκινούσε η σεζόν, επειδή έπαιξε μερικούς αγώνες ενώ ήταν στη φυλακή. Επιπλέον, ο Βέγκα δήλωσε ότι ο σύλλογος δεν θα παρακολουθούσε τη συμπεριφορά του παίκτη εκτός γηπέδου. «Ήμουν πολύ πρόθυμος να αγωνιστώ ξανά και η Ουέσκα μου έδωσε την ευκαιρία να το κάνω στην πρώτη κατηγορία. Δεν δίστασα να δεχτώ την προσφορά τους», δήλωσε ο Σεμέντο στην εισαγωγική συνέντευξη Τύπου του. 

Εξακολουθούσε να ανήκει στη Βιγιαρεάλ και αφού δεν συμπεριλαμβάνοταν στα πλάνα του προπονητή της Ουέσκα, Φρανθίσκο, ο Σεμέντο επέστρεψε στην Πορτογαλία στις 29 Ιανουαρίου το 2019, υπογράφοντας με την Ρίο Άβε μέχρι τον Ιούνιο.

Ολυμπιακός 
Στις 26 Ιουνίου 2019, ο Ολυμπιακός ανακοίνωσε την απόκτηση του Σεμέδο έναντι 4,5 εκατ. ευρώ, με τον παίκτη να υπογράφει τετραετές συμβόλαιο. Ο Πορτογάλος έκανε το ντεμπούτο του στο φιλικό με την Χάποελ Μπερ Σεβά στις 29 Ιουνίου του 2019 (ισοπαλία με 2-2), ενώ το επίσημο ντεμπούτο του πραγματοποιήθηκε στον πρώτο αγώνα του δεύτερου προκριματικού γύρου του Τσάμπιονς Λιγκ στις 23 Ιουλίου του 2019 εναντίον της Βικτόρια Πλζεν (ισοπαλία με 0-0). Στις 30 του μήνα, ξανά εναντίον της Βικτόρια Πλζεν, στον επαναληπτικό αγώνα σκόραρε το πρώτο του γκολ σε μια εύκολη επικράτηση του Ολυμπιακού με 4-0 στο Καραϊσκάκη. Δέχτηκε την πρώτη του κόκκινη κάρτα στην εκτός έδρας νίκη με 0-1 εναντίον του ΟΦΗ στο 90+6', μετά την λήξη του αγώνα.

Εθνική ομάδα 
Στις 24 Μαρτίου 2016, ο Σεμέδο σηματοδότησε το ντεμπούτο του για την Εθνική Πορτογαλίας U21 με ένα γκολ, σημειώνοντας το πρώτο σε μία νίκη με 4-0 επί του Λιχτενστάιν για τα προκριματικά του Ευρωπαϊκού Πρωταθλήματος U21 του 2017 που διεξήχθη στην Πόντα Ντελγάδα.

Στις 7 Οκτωβρίου 2020, ο Σεμέδο έκανε το ντεμπούτο του με την Εθνική Πορτογαλίας στη εντός έδρας φιλική ισοπαλία με 0-0 εναντίον της Ισπανίας.

Δικαστικές υποθέσεις 
Τον Ιανουάριο του 2018, ανακοινώθηκε ότι ο Σεμέδο θα περάσει από δίκη για έναν καυγά σε ένα μπαρ στη Βαλένθια τον προηγούμενο Νοέμβριο, όταν ο παίκτης φαίνεται να κρατούσε ένα πιστόλι και να απειλούσε, ενώ νοσηλευόταν με τραυματισμό. Συνελήφθη ξανά για ένα ξεχωριστό περιστατικό στις 20 Φεβρουαρίου, αυτή τη φορά επειδή φέρεται να έδεσε και να επιτέθηκε σε έναν άνθρωπο στο σπίτι του, μαζί με δύο άλλους και στη συνέχεια να πήγε στο σπίτι του θύματος για να το διαρρήξει. Για το τελευταίο περιστατικό κατηγορήθηκε για απόπειρα δολοφονίας και τέθηκε σε προσωρινή κράτηση. Στις 13 Ιουλίου, ο Σεμέδο αφέθηκε ελεύθερος μετά την καταβολή εγγύησης ύψους 30.000 ευρώ. Για τα αδικήματα καταδικάστηκε σε φυλάκιση πέντε ετών και απαγόρευση εισόδου στην Ισπανία για οκτώ έτη.

Στις 30 Αυγούστου 2021 συνελήφθη στην Αθήνα έπειτα από καταγγελία 17χρονης και του ασκήθηκε ποινική δίωξη για ομαδικό βιασμό. Σύμφωνα με την καταγγέλουσα, ο Σεμέδο τη βίασε στο σπίτι του στη Γλυφάδα, όπως και ένας 40χρονος Νιγηριανός φίλος του, ύστερα από κοινή έξοδο και με άλλη μια ανήλικη φίλη της καταγγέλουσας για διασκέδαση στον Ωρωπό. Ο ποδοσφαιριστής αρνήθηκε την κατηγορία και υποστήριξε υπήρχε συναίνεση, ενώ απέδωσε την εναντίον του κατηγορία για βιασμό σε ψευδείς δικαιολογίες της καταγγέλουσας και της μητέρας της. Μετά την απολογία του, ο Σεμέδο αφέθηκε ελεύθερος χωρίς περιοριστικούς όρους και με μικρή εγγύηση.

Στις 4 Ιανουαρίου 2022 συνελήφθη στην Γλυφάδα για τον ξυλοδαρμό της συντρόφου του. Σε βάρος του σχηματίστηκε δικογραφία για ενδοοικογενειακή βία. Λίγες ημέρες αργότερα ο ίδιος ξυλοκοπήθηκε με ρόπαλα από αγνώστους έξω από την κατοικία του. Ο Σεμέδο υπέβαλε μήνυση κατά αγνώστων.

Στατιστικά σταδιοδρομίας 

 Μέχρι τις 2 Μαρτίου 2020.

Διακρίσεις 
Σπόρτινγκ Λισαβόνας 

 Σούπερ Καπ Πορτογαλίας: 2015

Ολυμπιακός 

 Πρωτάθλημα Ελλάδας: 2 (2019-20, 2020-21)
 Κύπελλο Ελλάδας: 1 (2019-20)

Παραπομπές

Εξωτερικοί σύνδεσμοι 
   
   
 Στοιχεία Εθνικής ομάδας  
 Προφίλ στο Transfermarkt.com 

Πορτογάλοι ποδοσφαιριστές
Πορτογάλοι με καταγωγή από το Πράσινο Ακρωτήριο
Αμυντικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Πορτογαλίας Κ20
Ποδοσφαιριστές Εθνικής Πορτογαλίας Κ21
Ποδοσφαιριστές Εθνικής Πορτογαλίας
Ποδοσφαιριστές Σπόρτινγκ Λισαβόνας Β
Ποδοσφαιριστές Σεγκούντα Λίγκα
Ποδοσφαιριστές Ρέους Ντεπορτίου
Πορτογάλοι ποδοσφαιριστές στο εξωτερικό
Ποδοσφαιριστές Σεγούντα Ντιβιζιόν Β
Ποδοσφαιριστές Σπόρτινγκ Λισαβόνας
Ποδοσφαιριστές Πριμέιρα Λίγκα
Ποδοσφαιριστές Βιτόρια Σετούμπαλ
Ποδοσφαιριστές Βιγιαρρεάλ ΚΦ
Ποδοσφαιριστές Πριμέρα Ντιβιζιόν
Ποδοσφαιριστές ΣΝ Ουέσκα
Ποδοσφαιριστές Ρίο Άβε ΦΚ
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα